CELEX: 32019D0033
Language: lv
Date: 2019-11-29 00:00:00
Title: Eiropas Centrālās Bankas Lēmums (ES) 2019/2194 (2019. gada 29. novembris) par paraksta tiesību piešķiršanu (ECB/2019/33)

20.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 330/86
               
            
         EIROPAS CENTRĀLĀS BANKAS LĒMUMS (ES) 2019/2194
         (2019. gada 29. novembris)
         par paraksta tiesību piešķiršanu (ECB/2019/33)
         EIROPAS CENTRĀLĀS BANKAS PREZIDENTE,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 38. pantu,
         tā kā:
         
                     (1)
                  
                  
                     Eiropas Centrālo banku sistēmas un Eiropas Centrālās bankas Statūtu (turpmāk tekstā – “ECBS Statūti”) 38. pantā noteikts, ka Eiropas Centrālās bankas (ECB) juridiskās saistības ar trešām personām apliecina ar prezidenta parakstu vai divu ECB Valdes locekļu parakstiem, vai ar divu tādu ECB darbinieku parakstiem, kurus prezidents likumīgi pilnvarojis parakstīt dokumentus ECB vārdā. Lai veicinātu efektīvus darba procesus ECB, darbiniekiem saskaņā ar to ECB veiktajām funkcijām vajadzētu būt pilnvarotiem ECB vārdā uzņemties juridiskas saistības pret trešām personām.
                  
               
                     (2)
                  
                  
                     Ar šo lēmumu atbalsta funkciju vadītājam, rīkojoties prezidenta vārdā, tiek piešķirtas tiesības pamatotos izņēmuma gadījumos pilnvarot darbiniekus ECB vārdā uzņemties juridiskas saistības pret trešām personām.
                  
               
                     (3)
                  
                  
                     Personām, kas nav ECB darbinieki, dažkārt nepieciešams rīkoties kā ECB pārstāvjiem un realizēt tiesības ECB vārdā, vai ECB vārdā uzņemties juridiskas saistības pret trešām personām, piemēram, pieņemot darbus no ECB pakalpojumu sniedzējiem vai veicot kopīgu iepirkumu ar citām Savienības iestādēm. Tādēļ atbalsta funkciju vadītājam, rīkojoties prezidenta vārdā, vajadzētu būt iespējai izņēmuma gadījumos pilnvarot šādas personas saskaņā ar ECB norādījumiem uzņemties juridiskas saistības ECB vārdā.
                  
               
                     (4)
                  
                  
                     Šis lēmums neierobežo konkrētus pašreizējus vai turpmākus prezidenta pilnvarojumus uzņemties juridiskas saistības ECB vārdā saskaņā ar ECBS Statūtu 38. pantu,
                  
               IR PIEŅĒMUSI ŠO LĒMUMU.
         
            1. pants
            Funkcionālās paraksta tiesības
            
               1.   Saskaņā ar to funkcijām personas tiek pilnvarotas savās attiecīgajās atbildības jomās ECB vārdā uzņemties juridiskas saistības pret trešām personām, kā precizēts I un II pielikumā.
            
            
               2.   Lai noteiktu kategoriju saskaņā ar 1. punktu, gadījumos, kuros nav iespējams skaidri noteikt uzņemto saistību neto vērtību, veic pamatotu un piesardzīgu aplēsi. Šajā aplēsē ņem vērā iespējamos riskus ECB, jo īpaši finanšu un reputācijas riskus.
            
         
         
            2. pants
            Paraksta tiesības ar īpašu pilnvarojumu
            
               1.   Gadījumos, uz kuriem neattiecas 1. pants, un ja tas ir pamatoti, atbalsta funkciju vadītājam, rīkojoties prezidenta vārdā, izņēmuma gadījumos tiek piešķirtas tiesības pilnvarot citus ECB darbiniekus (darbiniekus vai īstermiņa līguma darbiniekus) ECB vārdā uzņemties juridiskas saistības pret trešām personām.
            
            
               2.   Atbalsta funkciju vadītājs sniedz prezidentam gada pārskatu par lēmumiem, kas pieņemti, pamatojoties uz saskaņā ar 1. punktu piešķirtajām tiesībām.
            
         
         
            3. pants
            Paraksta tiesību pilnvarojums trešām personām
            
               1.   Jautājumos, kas ietilpst atbalsta funkciju vadītāja atbildības jomās, atbalsta funkciju vadītājam, rīkojoties prezidenta vārdā, tiek piešķirtas tiesības izņēmuma gadījumos pilnvarot personas, kas nav ECB darbinieki, ECB vārdā uzņemties juridiskas saistības pret trešām personām saskaņā ar ECB norādījumiem, lai īstenotu līgumus, ko ECB noslēgusi ar šādām personām vai iestādēm, ar kurām šī persona saistīta.
            
            
               2.   Tas neietver tiesības pilnvaras nodot tālāk.
            
         
         
            4. pants
            
               ECB pilnvaroto parakstītāju saraksts
            
            ECB darbinieki, kuri pilnvaroti ECB vārdā uzņemties juridiskas saistības pret trešām personām, tiek uzskaitīti ECB pilnvaroto parakstītāju sarakstā, kā minēts Lēmuma ECB/2004/2 (1) 14. panta 2. punktā.
         
         
            5. pants
            Stāšanās spēkā
            Šis lēmums stājas spēkā 2020. gada 1. janvārī.
         
         
            Frankfurtē pie Mainas, 2019. gada 29. novembrī
            
               
                  ECB prezidente
               
               Christine LAGARDE
            
         
         
            (1)  Lēmums ECB/2004/2 (2004. gada 19. februāris), ar kuru pieņem Eiropas Centrālās bankas Reglamentu (OV L 80, 18.3.2004., 33. lpp).
      
      
         
            I PIELIKUMS
            
                        Kategorija
                     
                     
                        Funkcionālās paraksta tiesības
                     
                     
                        Neto vērtība
                     
                  
                        B
                     
                     
                        ECB Valdes locekļi, izņemot prezidentu; Uzraudzības valdes priekšsēdētājs, atbalsta funkciju vadītājs
                     
                     
                        Bez ierobežojuma, ja paraksta kopā ar C vai austākas kategorijas parakstītāju
                     
                  
                        C
                     
                     
                        Visi darbinieki, kuri ieņem amatu, kas atbilst K vai L algu grupai
                     
                     
                        Virs 2 000 000  euro, ja paraksta kopā ar B kategorijas parakstītāju
                     
                  
                        Līdz 2 000 000  euro, ja paraksta kopā ar D vai augstākas kategorijas parakstītāju
                     
                  
                        D
                     
                     
                        Visi darbinieki, kuri ieņem amatu, kas atbilst I vai J algu grupai
                        Darbinieku komitejas pārstāvis
                     
                     
                        Līdz 2 000 000  euro, ja paraksta kopā ar C vai augstākas kategorijas parakstītāju
                     
                  
                        Līdz 20 000  euro, ja paraksta kopā ar E vai augstākas kategorijas parakstītāju
                     
                  
                        E
                     
                     
                        Projektu vadītāji, kurus ieceļ projekta vadības grupas priekšsēdētājs
                     
                     
                        Līdz 20 000  euro, ja paraksta kopā ar D vai augstākas kategorijas parakstītāju
                     
                  
                        Līdz 1 000  euro, ja paraksta kopā ar E vai augstākas kategorijas parakstītāju
                     
                  
      
      
         
            II PIELIKUMS
            Dažām saistību kategorijām piemēro šādas atkāpes no I pielikuma.
            
                        Saistību kategorijas
                     
                     
                        Paraksta tiesības
                     
                  
                        
                           Darba attiecības
                        
                     
                     
                        
                           Pilnvarotie parakstītāji DG/HR
                        
                     
                  
                        Vēstule par iecelšanu amatā, uzsākot darba attiecības vai paaugstinot amatā
                     
                     
                         
                     
                  
                        
                                    —
                                 
                                 
                                    ECB Valdes locekļi un K un L algu grupai atbilstošie amati
                                 
                              
                     
                        
                                    —
                                 
                                 
                                    Viens B kategorijas parakstītājs un viens C kategorijas parakstītājs
                                 
                              
                  
                        
                                    —
                                 
                                 
                                    I un J algu grupai atbilstošie amati
                                 
                              
                     
                        
                                    —
                                 
                                 
                                    Viens C kategorijas parakstītājs un viens D kategorijas parakstītājs
                                 
                              
                  
                        
                                    —
                                 
                                 
                                    Jebkurš cits darbinieks, norīkotais darbinieks vai praktikants
                                 
                              
                     
                        
                                    —
                                 
                                 
                                    Viens D kategorijas parakstītājs un viens E kategorijas parakstītājs
                                 
                              
                  
                        Turpmākas izmaiņas vēstulē par iecelšanu amatā un citi dokumenti, ar kuriem maina nodarbinātības statusu (piemēram, līguma pagarināšana, pārcelšana amatā un cita mobilitāte)
                     
                     
                         
                     
                  
                        
                                    —
                                 
                                 
                                    ECB Valdes locekļi un K un L algu grupai atbilstošie amati
                                 
                              
                     
                        
                                    —
                                 
                                 
                                    Viens C kategorijas parakstītājs un viens D kategorijas parakstītājs
                                 
                              
                  
                        
                                    —
                                 
                                 
                                    Jebkurš cits darbinieks, norīkotais darbinieks vai praktikants
                                 
                              
                     
                        
                                    —
                                 
                                 
                                    Viens D kategorijas parakstītājs un viens E kategorijas parakstītājs
                                 
                              
                  
                        
                           Iepirkums
                        
                     
                     
                        
                           Paraksta tiesības
                        
                     
                  
                        Dokumenti, kas ietekmē piegādātāju juridisko statusu iepirkuma procedūrās, jo īpaši līguma slēgšanas tiesību piešķiršanas un noraidīšanas vēstules (izņemot līguma parakstīšanu)
                     
                     
                        Iepirkuma procedūras, kurām nav izveidota iepirkuma komiteja:
                        Viens D kategorijas parakstītājs un viens E kategorijas parakstītājs, kurš pārstāv iepirkuma par budžetu atbildīgo struktūrvienību.
                     
                  
                        Iepirkuma procedūras, kurām izveidota iepirkuma komiteja:
                        Iepirkuma komitejas priekšsēdētājs vai, tā prombūtnes laikā, cits D kategorijas parakstītājs, kurš pārstāv iepirkuma par budžetu atbildīgo struktūrvienību, un viens pilnvarots parakstītājs no Centrālās iepirkuma nodaļas.
                     
                  
                        
                           Līgumu pārvaldība
                        
                     
                     
                        
                           Paraksta tiesības par budžetu atbildīgajā struktūrvienībā
                        
                     
                  
                        Līgumu grozījumi
                     
                     
                        Parastos gadījumos: parakstītāji atbilstoši līguma grozījumu vērtībai saskaņā ar I pielikumu.
                        Izņēmuma gadījumos:
                        
                                    —
                                 
                                 
                                    būtiskiem grozījumiem – tādu parakstītāju paraksti, kuri ir tādā pašā kategorijā kā sākotnējās līguma parakstīšanas parakstītāji,
                                 
                              
                                    —
                                 
                                 
                                    nelieliem grozījumiem – vismaz viena D kategorijas parakstītāja un viena E kategorijas parakstītāja paraksti.
                                 
                              
                  
                        Līgumu izbeigšana
                     
                     
                        Tādu parakstītāju paraksti, kuri ir tādā pašā kategorijā kā sākotnējās līguma parakstīšanas parakstītāji.
                     
                  
                        Citi līgumu pārvaldības pasākumi, piemēram, pieņemšanas sertifikāts, ieskaits, līgumā paredzētie līguma pagarinājumi.
                     
                     
                        Vajadzīgi vismaz viena D kategorijas parakstītāja un viena E kategorijas parakstītāja paraksti, ja vien līguma vērtība vai nozīmīgums neparedz augstāku kategoriju.